b'\n_START_ARTICLE_\nIdealna raztopina\n_START_SECTION_\nFizikalne osnove\n_START_PARAGRAPH_\nIdealnost raztopin je analogna idealnosti plinov s to pomemno razliko, da so medmolekularne interakcije v teko\xc4\x8dinah velike in jih ne moremo enostavno zanemariti, kot to lahko naredimo pri plinih. Namesto tega predpostavimo, da je povpre\xc4\x8dna jakost interakcij med vsemi molekulami v raztopini enaka._NEWLINE_Za zmes molekul A in B to pomeni, da morajo biti interakcije med razli\xc4\x8dnimi sosedami (UAB) in enakimi sosedami (UAA) in (UBB) v povpre\xc4\x8dju enake, se pravi, da je 2UAB = UAA + UAB. Vse ostale interakcije morajo biti enake ni\xc4\x8d ali vsaj zanemarljive. \xc4\x8ce je to res, je AA=AB=BB in raztopina je idealna._NEWLINE_Idealno zmes tvorita butan-1-ol in butan-2-ol, ker je njuna kemi\xc4\x8dna sestava skoraj identi\xc4\x8dna in med me\xc5\xa1anjem ne pride do nobene spremembe entalpije. Na splo\xc5\xa1no velja naslednje pravilo: bolj razli\xc4\x8dni sta snovi A in B, te\xc5\xbee se bosta raztapljali in ve\xc4\x8dje odstopanje od idealnosti lahko pri\xc4\x8dakujemo.\n_START_SECTION_\nOdstopanja od idealnosti\n_START_PARAGRAPH_\nOdstopanja od idealnosti se lahko opi\xc5\xa1ejo z Margulesovo funkcijo ali koeficienti aktivnosti. \xc4\x8ce so odstopanja od idealnosti zmerna, je za opis lastnosti raztopine dovolj en sam Margulesov parameter. Tak\xc5\xa1ne raztopine se imenujejo prave ali regularne raztopine._NEWLINE_Za idealne raztopine velja, da je me\xc5\xa1anje popolno, volumen raztopine pa je enak vsoti volumnov vseh komponent (aditivnost volumnov). Za neidealne raztopine niti prva niti druga trditev ne dr\xc5\xbeita v celoti.'